Ajohpe exiketõ omiry onetara ehtoko ynara karyhtao eya xine : “ Popyra matose yna sã pyra oexirykõke , ” karyhtao . Morara kananõ onetara ehtoko . Ynara ãko roropa mã toto otarame oya xine : “ Omotye xine ase . Ritonõpo poe osenetyase , ” ãko . “ Tõsenepose Ritonõpo nenyokyhpyry ya . Inenyohtyã poetoryme rokẽ sytatose . Seahmatone toto , ” ãko roropa mã toto ajohpe rokene . Morara kananõ imehnõ motye osekarõko toh mã repe , tuisamehxo osekarõko roropa toh mã repe . Ajohpe rokẽ mã toto . Tamoreme rokẽ osenetupuhnõko mã toto .
